imformezzjoni Il-Madonna tas-Sacro Cuor 13-il Sena mill-bidu tad-Devozzjoni Fl-1872, fil-qalb Marjana tas-saċerdot Dun Pawl Vella, nibtet ix-xewqa li jkebbes id-devozzjoni lejn il-Madonna Nostra Signora del Sacro Cuore di Gesu fil-qalb ta' l-ewwel Slimiżi. Fl-1868 Dun Pawl Vella, kien xtara l-art u bena dar għall-familja tiegħu fi Triq Strada Santa Marija.' Fis-Sajf, huwa, kien imur iqaddes kuljum fil-knisja ta' Stella Maris li kienet għadha knisja żgħira ħafna. U billi ħdejn id-dar tiegħu f'dawk l-inħawi beda tiela' l-bini b'ritmu mgħaġġel, u li kien hawn ċertu bogħod għall-knisja, ġieħ f'moħħu Patri Ġużepp Vella li jipprova jieħu l-inizjattiva biex tinbena l-knisja l-oħra fuq l-art mħollija apposta mill-Katidral. Din l-art kienet imsejħa l-Piazzale della Chiesa. L-ewwel ħaġa li għamel Dun Pawl, kienet li għamel kuntatt ma' dawk il-persuni li kienu qegħdin jibnu djarhom (iċ-Ċenswalisti) u wriehom il-ħsieb tiegħu. Ġie mwaqqaf Kumitat ta' Azzjoni minn dawn il-persuni li wrew interess f'dawn il-proġett. Wieħed minnhom kien in-negozjant Gioacchino Ellul li kien is-sid tal-lukanda Imperial li kienet għadha qed tinbena. F'waħda minn dawn il-kmamar kien jiltaqa' l-kumitat li kien twaqqaf. Fix-xahar ta' Ottubru ta' l-1872, Dun Pawl flimkien ma' tliet membri mar bir-rikors il-Kurja għand l-Isqof Mons. Gaetano Pace Forno. Dan għaddieh lill-Kapitlu tal-Katidral biex jiġi studjat. Bdew jinqalgħu l-intoppi billi r-Rettur tal-Knisja ta' Stella Maris, Dun Karm Casha Gerada, deherlu li aħjar titkabbar il-Knisja milli tibda tinbena oħra u problemi oħra ta' flus. Għaddew hames snin ta' stennija u ta' ħidma bla taqta' li dejjem sfat fix-xejn. F'Marzu ta' l-1875 inħatar Mons. Carmelo Xikluna bħala Isqof ġdid ta' Malta. Sena wara, huwa ħareġ id-digriet biex titkabbar il-Knisja ta' Stella Maris. Għal din l-aħbar il-kumitat imwaqqaf beda jiġbor numru kbir ta' firem u t-talbiet lill-Kurja bdew isiru aktar spissi. Hawn, Dun Pawl ħareġ bi pjan ġdid bi proposti ġodda, fosthom, li l-knisja ġdida tkun iddediktat lill-Madonna. Nosta Signora del Sacro Cuore di Gesiżu li tkun bħala monument għall-Papa Piju IX li kien se jiċċelebra l-50 sena mill-Konsagrazzjoni Episkopali tiegħu. Dan il-ħsieb intogħġob mill-Isqof u mill- Kapitlu Katidrali. Fis-7 ta' Mejju ta' l-1877 l-Isqof ħareġ id-digriet biex tkun tista' tibda tinbena l-Knisja tagħna. Il-Knisja tinbena bi flus il-poplu u l-Kapitlu Katidrali wiegħed li jagħti għajnuna finanzjarja meta ikun il- waqt. it-Tberik ta' l-art Il-kumitat beda jħabrek biex malajr kemm jista' jkun jagħti bidu għal din l-opra qaddisa. Intgħażel il-Ħadd, 20 ta' Mejju, ta' l-istess sena. Dak in-nhar Dun Pawl, bħala Delegat ta' l-Isqof, bierek l-art u waqqaf salib kbir ta' l-injam fejn kellu jitqiegħed l-altar maġġur tal-knisja l-ġdida u ħabbar uffiċċjalment it-titular tal-Knisja. Se nġib il-kliem eżatt li Dun Pawl kiteb fiċ-Ċenni Storiċi li huwa ħallielna, dwar id-diskors li għamel lin-nies miġbura. Qalilhom dawn il- preċiżi kelmiet: ''Din iċ-ċerimonja ma hija xejn ħlief il-bidu ta' ġrajja oħra aktar importanti li għandha sseħħ ħmistax- il ġurnata oħra meta ssir it-tifkira tal-ġublew Episkopali tal-Kbir Papa Piju IX. B'din iċ-ċerimonja qegħdin nieħdu pussess ta' l-art biex niddedikawha lil Alla f'ġurnata addattata apposta għax illum huwa jum. il-Pentekoste, ġurnata li kienet il-bidu tal-Knisja ta' Ġesii Kristu. Is- Slimiżi illum, għandhom iħossuhom iffortunati ħafna għax din il-knisja se tkun ir-raba' waħda li se tinbena f'dan il-Villaġġ. L-ewwel waħda taħt it-titlu tal-Beata Vergine della Sliema, imwaqqfa waqt l-assedju tal-Franċiżi, it-tieni taħt it-titlu Beata Vergine delle grazie li għadha teżisti, it- tielet iddedikata lil Vergine Maria Nostra Signora Stella Maris, li qiegħda tiġi mkabbra u issa din tagħna taħt it-titlu Nostra Signora del Sacro Coure di Gesi. Ħeġġeġ għall- għaqda fost l-abitanti tal-Villaġġ. Tkellem ukoll dwar id- diffikultajiet, in-nuqqas ta' mezzi finanzjarji u fuq il-fiduċja fit-titlu prodiġjuż (tal-Madonna) li din il-knisja dalwaqt tinbena.' L-għada beda t-tħaffar għall-pedamenti, inbena Salone f'nofs l-għalqa u tqegħdet fih statwa tal-Madonna Nostra Signora. L-ewwel ġebla tal-Knisja Kif nafu l-funzjoni tat-tqegħid ta' l-Ewwel Ġebla saret fit-3 ta' Ġunju, ta' l-istess sena, b'solennità kbira. Apprezzament Patri Ġużepp Beneditt li kien Kappillan fil-Parroċċa tagħna, li ħalla din id-dinja fil-11 ta' Ottubru, 2007. ftit jiem is-sala li nbniet inbidlet f'kappella proviżorja. Din kienet il-benniena tad-devozzjoni lejn il-Madonna taħt it- titlu għażiż tagħna. Minn dan il-post, il-Madonna, bdiet tixħet xita ta' grazzji fuq id-devoti tagħha. Dun Pawl, fid- djarju tiegħu, jikteb li l-inkwadru kien ikun imżejjen bil- fjuri, bit-tazzi taż-żejt u bix-xema' tħeġġeġ quddiemu In- nies bdiet tiġi f'dan il-post u tinxteħet f'riġlejn il-Madonna u titlobha kull tip ta' grazzja. Hawn l-imġarrab kien isib il- faraġ u l-indiema. Minn din il-ġrajja storika għaddew 131 sena. Kienet is-sena li fiha rat il-bidu ta' din id-devozzjoni f'Tas-Sliema. Matul dawn is-snin kollha d-devozzjoni dejjem baqgħet tikber u tissaħħaħ. Illum ukoll il-Madonna tas-Sacro Cour, kif kienet għall-missirijietna, għadha u tibqa' t-tama ta' dawk li jaqtgħu qalbhom, u l-għajnuna ta' dawk li jersqu lejha bil-fiduċja fiha. Irrid li ntemm dan it-tagħrif dwar il-bidu tad-devozzjoni f'Tas-Sliema bil-kliem mirqum li nsibu fl-Oratorju miktub mill-għażiż poeta Slimiż u Franġiskan P. Marjanu Vella OFM. Fl-1985 kiteb hekk: Ifraħ tas-Sliemal Fuq biċċ'art mitluqa Li tnikkret il-ħarsa t'Alla kollha ħniena Tela' tempju għażiż, ġebla fuq ġebla, Fih sabu ġid u saħħa l-qlub għajjiena $ Ġużepp Vella OFM 1993 Parroċċa Madonna tas-Sacro Cuor, tas-Sliema — tagħrif Storiku p. 208 2 Dun Pawl Vella: Cenni Storici della Chiesa di N. S. del $.